Viborger Samler, 1840-10-01
Udenlandske Efterretninger. "Morn. Chron." beretter fra Philladelphia (den 26de Aug.) Vi have sørgelige Efterretninger fra Florida. Den nye Colonie paa det lille Eiland ved Key West, beliggende ikke langt fra Sydsiden af Fastlandet, blev Natten imellem den 4de og 5te Aug, overfalden af Jndianerne, der omtrent 150 i Tallet kom fra Fastlandet i Kanoer, og angrebe med et Krigshyl den af 30 Huse bestaaende Flekke. De myrdede og scalperede alle de Hvide, skaanede hverken Alder eller Kjøn, udplyndrede Den, stak Jld paa Bygningerne, og forlode ikke Øen, førend Alt var forvandlet til en ryggende Askehob. Disse Jndianer ere sande Diævle i menneskelig Skikkelse, og derhos hurtige og behændige som Dyrene i Skoven. Omtrent 20 af Beboerne var det lykkets at skiule sig bag et gammelt Skibsværft, og derfra at undkomme Dagen efter til Key West ombord paa et usselt Fartøi, der seilede forbi deres Smuthul. Tolv Jnvalider af de forenede Staters Tropper under Lieut. Sloan forfulgte de Vilde, men maatte trække sig tilbage for Overmagten. Faa Dag efter ihielsloge de 7 Dragoner og 2 Qvinder ved BlackCreck, og myrdede 4 hvide Familier ved New=River. Jmellem Stour- og Chippewad=Jndianerne er udbrudt en ny Krig, flere blodige, skjøndt uafgjørende Fegtninger have allerede fundet Sted. - Om Kampen i Mexico har man erholdt nærmere Efterretninger. Tvende af Fængslet undvegne Foederalistanførere bevirkede en Opstand, bemægtigede sig Staden, og beleirede i flere Dage Præsidenten, Bustamente, i hans Palads. Omsider samlede Centralisterne eller Regjeringspartiet sig, og tvang Modpartiet til at frigive Bustamente paa den Betingelse, at han skulde danne en provisorisk Regjering, og sammen kalde et Convent for at udkaste en ny Forfatning. St. Anna rykkede vel frem med sine Tilhængere for at understøtte Regjeringen; men denne, troende sig stærk nok til med egen Kraft at dæmpe Opstanden, afslog imidlertid paa en høflig Maade Tilbudet. Jfølge de nyeste Efterretninger fra New=Orleans var Roligheden endnu ikke gjenoprettet i Staden Mexico; Seiren var uafgjort. Til samme Tid, og formodentlig efter en forud udklækket Plan, skulde en foederalistisk Opstand udbryde i Tampico; men Sammensværgelsen forraadtes, og de fleste Oprørstiftere fængsledes. – J Staden Albany tildrog sig nylig en frygtelig Ulykke. Broen over Canalen styrtede sammen og 23 Mennesker fandt deres Død i Vandet. - Ved Richmond sprang Dagen i Forveien Dampkjedelen i et Dampskib, 3 Mennesker dræbtes, og 5 forbrændtes farligt af det sydende Vand. Den texanske Stad Linnville, er stormet af et Streifparti, bestaaende af Mexicanere og Jndianere. En Capitain, 1 Major, samt mange af Jndbyggerne dræbtes. En lignende Skjæbne skal have rammet to andre Byer. Man forsikkrer, at Jngenieur Norris i Philladelphia har med Keiseren af Rusland afsluttet en Tractat, ifølge hvilken han inden 5 Aar skal levere til Rusland 200 Jernbanedampvogne for en Sum af 1,400,000 Dollars. Antallet af Maskinerne er vel noget for stort. – The Standard anfører efter et andet engelsk Blad, at nogle Americanere skulde have tilbudet den chinesiske Regjering Afbenyttelsen af en af Fulton opfunden Maskine, af Opfinderen kaldet torpedoKrampefisk, ved hvilken Skibe ved Granatexplosioner under Vandet kunne sprænges i Luften.